Mikovhe

Mathomele a u renga mikovhe na zwine zwa nga vha thusa u fhaṱa lupfumo

**Mikovhe**

Tshibugwana itshi tshi ḓo vha thusa u ṱalutshedza uri ndi nga mini vha tshi renga mikovhe nahone hani. I ḓo fhindula dzimbudziso dzavho ngaha kuthomele, hu ne vha nga wana ngeletshedzo ya masheleni, nḓila dzavho dzine vha nga dzi kona, na ane a nga vha thusa u hulisa lupfumo lwavho nga u ita phothifolio ya mikovhe (khuvhanganyo ya mikovhe).

**Ṱhalutshedzo**

U vhala ṱhalutshedzo phanḓa ha musi vha tshi bvelaphanḓa zwi ḓo khwinisa ku pfesesele kwavho kwa zwo ṅwaliwaho.

**Muṱanganonyangaredzi wa ṅwaha nga ṅwaha (AGM)**

Muṱanganonyangaredzi wa ṅwaha nga ṅwaha (AGM) ndi muṱangano u fariwaho ṅwaha nga ṅwaha hune miraḓo ya tshiimiswa ya kuvhangana vha haseledza na u voutela mafhungo a ndeme. Khamphani ya nnyi na nnyi dzi fara miṱanganonyangaredzi wa ṅwaha nga ṅwaha na vhafaramikovhe. Kha miṱangano, vhathu vhanzhi vhane vha vha vharangaphanḓa vha khamphani vha ṋea zwipitshi na u fhindula mbudziso ubva kha vhafaramikovhe zwi tshi yelana na maano ayo a tshifhinga tshilapfu na a tshifhinga tshipfufhi.

**Mushumisi o tendelwaho wa maraga (kale ya tshi ḓivhiwa sa muburokara wa mikovhe)**

Muthu kana khamphani ine ya renga na u rengisa mikovhe vhathu vhaṅwe. Mulayo wa Maraga wa zwa Masheleni (FMA) u ṱalutshedza muburokara wa mikovhe sa ‘muthu a re na thendelo’ ya u ita mushumo muthihi kana minzhi ya tshumelo hu tshi tevhedzelwa milayo ya maraga.

**Nyito ya khamphani**

Ndi nyito i khwamaho tsireledzo ine ya fhiwa nga khamphani, sa tsumbo hu nga vha u renga kana ṱanganyiswa ha dzikhamphani dziṅwe, mbadelo dza mikovhe, na zwiṅwevho.

**Tshikolodo tshi fhiraho miṅwaha ya 10 (Debentures)**

Tshikolodo tsho khwaṱhaho tsha tshifhinga tshilapfu, kanzhi u fhira miṅwaha ya 10, tshine a tshi ngo tikiwa nga tshifarelamulandu. Tshikolodo tshi a tikiwa nga ndugelo ya u khredithiwa nga muṋei wa tshikolodo nahone kanzhi tshi shumiswa nga zwiimiswa zwa muvhuso kana khamphani khulwane.

**Mbadelamikovhe**

Gwama ḽa tshelede ḽine khamphani ya badela kha vhafaramikovhe vhayo ubva kha mbuelongwanwa na/kana mbetshelwa.

**Dziikhwithi (*mikovhe*)**

Mikovhe ya khamphani ine ya nga rengiwa na u rengiswa.

**Ikhwithi**

Ndeme ya mikovhe ya khamphani. Ikhwithi kanzhi zwi amba bindu iḽo ḽine vhanaḽo kha bisimusi nga kha u vha na mikovhe, u fhambana na zwishumiswa zwiṅwe zwine zwa wana muholo ubva kha tshitatamennde tsha mbuelo tsha bindu (u bindula).

**Maraga**

Fhethu thengiselano ndi maraga wa vhonwa kana maraga wa eḽeṱroniki une wa ṱanganisa vhathu vhane vha ṱoḓa u renga mikovhe kha khamphani dzi rengiswaho mikovhe. Maraga wo vha u tshi shumiswa ‘fhethu ha thengiselano’ hunzhi hadzo dzi itwa nga inthanethe maḓuvhano. Maraga u ḓivheaho nahone muhulwane Afurika Tshipembe ndi Johannesburg Stock Exchange Limited (JSE Limited).

**Mueletshedzi wa zwa Masheleni/Muṋetshedzi wa Tshumelo dza zwa Masheleni (FSP)**

Muthu kana khamphani yo tendelwaho nga Financial Sector Conduct Authority (FSCA) u ṋetshedza ngeletshedzo ya zwa masheleni na/kana u to provide financial advice and/or shuma tshumelo dza vhuzhendedzi zwi tshi yelana na fhambana ha zwibveledzwa zwa masheleni, hu katelwa zwibveledzwa tsha vhubindudzi na mbekanyamaitele dza ndindakhombo. Ḽaisentse ya FSP ya muthu kana khamphani yo tendelwaho u sumbedzisa zwavhuḓi uri ndi zwibveledzwa zwifhio zwa masheleni kana tshumelo idzo dzine vha nga eletshedza khadzo kana u rengisa.

**Mushumisi wa maraga o fhelelaho a re mulayoni (kale a tshi ḓivhiwa sa muburokara wa mikovhe)**

Mushumisi wa maraga o fhelelaho a re mulayoni kha makete a langulaho maitele oṱhe a u renga mikovhe. Vha ṋetshedza tshumelo yo linganelaho muthu ine ya katela ṱhoḓisiso dza mikovhe dza khwine kha maano a vhubindudzi havho, khathihi na u renga na u rengisa mikovhe vho imela vhone.

**Mubindudzi**

Muthu a rengaho (a bindudzaho) mikovhe, dzibondo, ndaka, n.z. uri a kone u ita mbuelo.

**Tshelede i dzhiiwaho nga bindu ya nṱha**

Zwi amba tshelede i dzhiiwaho nga bindu ya nṱha ya khamphani kha tshifhinga tshenetsho nahone ya vhaleliwa kha mbuelo yo wanwaho nga kushumele kwa bindu. A i fani na u bindula, hune ha vhalelwa nga murahu ha tshinyalelo dza bindu ḽo shumisa tshelede yo ṱusiwa kha mbueloguṱe. Uya nga Afurika Tshipembe, mbueloguṱe i shumiswa u vhea vhuhulwane ha khamphani.

**Mikovhe ya vhukati**

Mikovhe yo ṅwalwaho yo vheiwa uya nga ndeme ya khamphani yo fhelelaho, ine ya vhalelwa nga u tou andisa nomboro ya mikovhe nga mutengo wa mukovhe wa zwino. Khamphani dzo vheiwa kha iṅwe ya khethekanyo tharu hu, ndeme ya fasi ya R1 miḽioni, khamphani dza ndeme ya vhukati u re vhukati ha R1 biḽioni na R10 biḽioni; na khamphani dza maraga muhulwane u re na ndeme ire nṱha ha R10 biḽioni.

**Mikovhe yo ḓoweleaho**

Tshigwada tsha mikovhe i langwaho nga vhathu vhane ya vhafha pfanelo ya u wana tshipiḓa tsha mbuelo ya khamphani. Muṋe wa mikovhe yo ḓoweleaho nae u na pfanelo dza u vouta kha mafhungo a khamphani.

**Thengisamikovhe tshayandaulo (‘OTC’)**

Thengisamikovhe tshayandaulo, kana thengiselano kha OTC, zwi amba thengiselano ya mikovhe vhukati ha zwigwada zwivhili vhuimoni ha u rengisa fhethu ha thengiselano ha maraga havhuḓi.

**Mikovhe i takalelwaho**

Heyi ndi mikovhe a tsielano/tshigwada tsho khetheaho ya khamphani. U fhambana na mikovhe yo ḓoweleaho, dzi na mbadelamikovhe yo tiwaho. Mikovhe i takalelwaho i badelwa kha vhafaramikovhe hu sa athu u swika mbadelo ya mikovhe yo ḓoweleaho i tshi badelwa. Vhafari vha mikovhe a vha na pfanelo dza u voutha, u nga vhafaramikovhe vho ḓoweleaho.

**Phothifolio**

Khuvhanganyo yavho ya mikovhe na vhubindudzi huṅwe zwi ita phothifolio yavho. Vha nga vha na mikovhe miṱuku kha phothifolio, fhedzi vha nga do vha hafhu vha vha na tshivhalo tsha mikovhe i sa fhelelaho.

**Mbuelo kha vhubindudzi (ROI)**

Mbuelo kha vhubindudzi (ROI) ndi ndivhanele ya u bindula kana ndozwo yo itwaho kha ṅwaha wa masheleni wo ṱalutshedzwa uya nga vhubindudzi ho itwaho.

**Lutamo lwa khombo**

U ḓivha lutamo lwavho lwa khombo zwi thusa vhone u dzhia tsheo kha u ḓiimisela khombo nngafhani vho i lugelaho, nahone zwa ndeme, arali zwa konadzea u dzhia ḽiga ḽa u fhungudza khombo.

**U konḓelela khombo**

Tshelede kana maimo a khombo ane mubindudzi o vhofhololwa u a dzhia, kana vhuhulwane ha u timatima ha mubindudzi u a kona u konḓelela.

**Sekithara**

Mikovhe ndi nḓowetshumo i fanaho ine ya wanala kha sekithara yeneyo. Sa tsumbo, sekithara ya thekinoḽodzhi i katela khamphani dzi fanaho na Apple na Microsoft. Vhashumisi vhaṅwe vho tendelwaho vha maraga vha takalela u rengiselana kha sekithara nthihi ngauri vha ḓivha nḓowetshumo zwavhuḓi nahone vha nga bula zwi ḓaho kushumele kha mikovhe.

**Dzangano ḽo ḓiimisaho (SRO)**

Dzangano ḽo ḓiimisaho u si wa muvhuso nahone una maanḓa a u sika na khwaṱhisedza maimo na ndangulo ya nḓowetshumo yayo. A self-regulatory organisation that is non-governmental and has the power to create and enforce standards and regulations for its industry. SRO ya masheleni, u fana na maraga, u tsireledza vhabindudzi, vhashumisi vho tendelwaho na vha vhashumisi nga u thomiwa milayo na ndangulo, u vhea maimo ane a bveledza vhuḓifari, u lingana na u vha phurofeshinaḽa kha miraḓo yayo

**Mikovhe**

Tshiṅwe tsha zwipiḓa zwine zwa lingana na tsha muṋe wa khamphani tsha kovhekanywa, tshine tsha nga rengiwa nga muraḓo wa lushaka sa mufaramikovhe.

**Vhafaramikovhe**

Muthu ane a vha na mikovhe kha khamphani.

**Bindu ḽiṱuku uya kha ḽihulwane (SME)**

Bindu ḽiṱuku uya kha ḽihulwane ḽi ṱalutshedzwa sa ḽire na mbalo ya vhashumi, sekithara dzo fhambanaho hu na u fhambana ha mbueloguṱe une wa kwama nga nḓila heyi ye ya ṱalutshedzwa ngayo. Mabindu oṱhe maṱuku a thola vhukati ha 10-50 wa vhathu, ngeno bindu ḽa vhukati ḽi tshi thola vhukati 51-250 wa vhathu. Mbueloguṱe ya gumofulu i tea phimo dzo fhambana nga sekithara. Sa tsumbo: bindu ḽa vhulimisi ḽiṱuku ḽina mbueloguṱe u swika kha R17 miḽioni ngeno bindu ḽa vhukati ḽa vhulimisi ḽina mbueloguṱe ya R35 miḽioni. Migodini, mbueloguṱe wa lushaka luṅwe na luṅwe u swika kha R50 miḽioni na R210 miḽioni nga u tevhelelana.

**Tshiṱoko**

Zwiṱoko zwi amba ikhwiti dza mabindu a mikovhe, kana zwishumiswa zwa thengiselano kha maraga wa thengiso nga u angaredza, ngeno mikovhe zwi tshi nga amba mikovhe fhedzi, i nga vha i kha mutevhe kana i si ho, kha khamphani yeneyo.

**Thengiselano**

Nyito ya u renga na u rengisa mikovhe kha khamphani.

**Zwi re ngomu**

1. Mikovhe ndi mini?

2. Mutengo wa mukovhe ndi mini?

3. Tshaka dza mikovhe

4. U renga mikovhe

5. Zwine vha fanela u zwi ḓivha sa mufaramikovhe

6. Zwivhuya zwa u renga mikovhe

7. Khombo ya u renga mikovhe

8. Naa ndi wana hani mushumisi o tendelwaho kha pulatifomo ya maraga?

9. Maraga kha Afurika Tshipembe

10. FSCA i tsireledza vhabindudzi

11. Zwiitisi zwi ṱoḓeaho u ita mbilaelo

12. Mbilaelo dzi rumelwa hani kha FSCA

Vhukwamani hu shumisea

1. Mikovhe ndi mini?

**Mikovhe** i sumbedza vhuṋe ha khamphani. Mikovhe hafhu i vhidzwa sa dziikhwithi kana zmikovhe, ndi nga zwo ri tshi amba nga **makate wa mikovhe,** **thengiselano ya mikovhe** na **muburokara** (zwino i vhidzwa mushumisi o tendelwaho kha pulatifomo ya maraga).

Khamphani nnzhi dzi ṋea mikovhe nga kha thengiselano ya mikovhe u takusa tshelede ya u thoma ya mushumo kana nḓila ya u thusa nyaluwo kana thandela dzenedzo. Maimo a languala a ya nga nomboro ya mikovhe ine vha i langa.

Tsumbo:

Khamphani i ṋea 1000 ya mikovhe

U bindudza nga u renga 100 ya mikovhe

100/1000x100= 10%

Mikovhe yavho/ ṱhanganyelo yo ṋeiwaho ya mikovhe x100=10% ya ikhwithi

Nga maipfi maṅwe, mikovhe yavho ya 100 i amba uri vha na 10% ya ikhwithi kana mikovhe ya khamphani.

Ndi ngani khamphani dzi tshi ṋea mikovhe kha tshitshavha?

U ṋea mikovhe na u rengisela kha tshitshavha ndi nḓila konadzeaho ya mabindu a sekithara ya phuraivethe ya nyaluwo ya ndeme ya thundu ya u badelela ṱharamuwo kana nyaluwo ya khamphani. Izwi zwi amba mini khavho, sa mubindudzi, vha nga renga mikovhe nga kha mutengo mukene namusi, kha fulufhelo ḽa u i rengisa matshelo, nga mutengo u fhiraho we vha renga ngao. Iyi ndi nḓila ya u engedza lupfumo lwavho ngayo.

Sa mufaramikovhe (muthu are na mikovhe), vho tendelwa kha mukovhe yo buliwaho muṅwe na muṅwe ya mbadelamikovhe (mbuelo).

Arali khamphani ya sa shuma zwavhuḓi, ndeme ya mikovhe iya fhasi, nahone mikovhe yavho i ḓo ḓurela fhasi i tshi vhambezwa na musi vha tshi i renga (u swikela tshifhinga tshine khamphani ya ḓo vuwa).

Arali kushumele kwa khamphani kwa sa khwinisea, kana khamphani ya imisa kushumele, vha nga xeletshelwa nga vhubindudzi havho hoṱhe kana huṅwe haho.

Arali mikovhe minzhi i tshi anḓana na maraga wa mikovhe, a si khamphani dzoṱhe dzo ṅwaliwaho kha maraga wa mikovhe. Hu na mabindu maṱuku a songo ṅwaliswaho ane kanzhi a wana vhabindudzi vhukati ha muṱa na dzi khonani, kana fhedzi kha zwigwada zwa vhathu vha phuraivethe vha ṱoḓaho u renga mikovhe kha bindu. Tshelede yo wanwaho nga bindu ḽiṱuku ḽi shuma mushumo u no fana, ndi ngazwo, u engedza na u hulisa bindu.

1. Mutengo wa mukovhe ndi mini?

Mutengo wa mukovhe u laulwa nga ku shumela kwa masheleni o fhiraho a khamphani (dzimbuelo na nyaluwo) na ṱhoḓea ya mikovhe yayo. Mukovhe muthihi u nga rengiswa fhasi sa R10; naho zworalo, vho fanela u renga gumoṱhukhu ya tshivhalo tsha mikovhe. Ṱhoḓea ya nṱha ya mikovhe ya khamphani, thengiso ya mutengo wa mikovhe ya khamphani. U fana na maraga muṅwe na muṅwe, mutengo kha maraga i langulwa nga ṱhoḓea na nḓisedzo.

Ṱhoḓea i ḓo engedzea ndeme ya mukovhe muṅwe na muṅwe. Kha zwiṅwe vho, ndeme ya mikovhe i ḓo tsa arali:

* Vhabindudzi vhane vha vha na tshipiḓa tshihulwane tsha u rengisa mikovhe, ndi hune vha ita nḓisedzo yo kalulesaho
* Khamphani i sa swikeleli miholo yayo
* A hu na ṱhoḓea dza mukovhe, zwo vhangiwa, vhukati ha zwiṅwe, mbonalo i si yavhuḓi nga ha khamphani yeneyo

1. Tshaka dza mikovhe

Tshaka dzo ḓoweleaho nga maanḓa ya mikovhe i ṋetshedziwa ndi mikovhe yo **ḓoweleaho** na mikovhe i **takalelwaho. Mikovhe yo ḓoweleaho:** Vhaṋe vha mikovhe vha na pfanelo ya u voutha kha mukovhe muṅwe na muṅwe une wavha wavho na u vha na pfanelo dzo fhelelaho dza u voutha kha muṱanganonyangaredzi wa ṅwaha nga ṅwaha wa khamphani (AGM).

Vhafaramikovhe yo ḓoweleaho vha wana muholo nga nḓila mbili:

* Nga u rengisa mikovhe yavho kha u wana mbuelo ngeno mutengo wa mukovhe i tshi ya nṱha.
* Musi khamphani ya shuma zwavhuḓi na u swikelela mbuelo. I nga khetha u ḓivhadza na u badela mbadelamikovhe, ine ya vha mukovhe wa mbuelo.

Kha tshifhinga tshilapfu, siangane yo sumbedza uri mikovhe yo ḓoweleaho kanzhi i vha phanḓa kha infuḽesheni na u ṋea mbuelo ya nṱha (mbuelo kha vhubindudzi, kana ‘ROI’) u fhira vhunzhi ha tshaka dza vhubindudzi.

**U takalela kana mikovhe i takalelwaho:** Vhaṋe vha mikovhe i takalelwaho a vha na pfanelo dza u voutha kha muṱanganonyangaredzi wa ṅwaha nga ṅwaha wa khamphani, fhedzi vha a wana dziṅwe dza vhubindudzi havho, arali hu si hoṱhe, u tikiwa nga khamphani ya wa (u vala) nga murahu ha vhafaramikovhe vho ḓoweleaho vha sa athu u badelwa. Vha vhidzwa mikovhe i takalelwaho ngauri mufaramikovhe uya sumbedziwa u takalela nṱha ha mikovhe yo ḓoweleaho, u wana tshipiḓa tsha mbuelo ya khamphani nga murahu ha vhafari vha mikovhe yo ḓoweleaho vha tshi badelwa. Vhafaramikovhe wa tshelede ya vhubindudzi vha takalelwaho vha fanela u badelwa arali khambapni ya kundelwa nahone ya valwa.

1. U renga mikovhe

Vha nga renga kana u rengisa mikovhe nga u shumisa tshumelo nga vhuḓalo ya mushumisi o tendelwaho kha puḽatifomo ya maraga kana a langulaho thengiselano nga inthanethe nga u shumisa akhaunthu ya thengiselano yo thomiwaho nga mushumisi o tendelwaho.

Musi thengiselano nga inthanethe i tshi vha fha ndangulo yo fhelelaho kha Khuvhanganyo ya mikovhe (phothifolio), vha ḓo fanela u ita ṱhoḓisiso ya dzi khamphani vhone vhaṋe. vhubindudzi ho bvelelaho ho fhaṱiwa kha tshenzhemo na nḓivho ire hone mathomoni – tshiimo tsha u ṱhogomela na u pfesesa uri vhabindudzi vha si na ho tshenzhemo na vha thomaho a vha na.

Thengiselano ya didzhithaḽa kana nga inthanethe i vho swikelea nahone i vho ḓivhea, kombo ya u engedza vhone vhaṋe kana khombo ya u fhuriwa tshelede yo no aluwa nga maanḓa. thengiso nga inthanethe i vhonala ungari yo tsireledzea khwiṋe, fhedzi vhafhuri vha hone kha zwishumiswa zwa inthanethe nahone zwo leluwa uri vhavhe muthihi wa vhane vha wela khomboni.

Kha muṅwe a thomaho, zwo leluwa u shumisa tshumelo yo mushumisi o tendelwaho kha phulathifomo ya thengiselano. Vha na nḓivho na vho makone vhane vha nga vhathusa u fhaṱa phothifolio yavho u vha vhubindudzi hu vhueliwaho.

Phothifolio ire na mikovhe i fhiraho nthihi kha khamphani kana ubva kha sekithara ya ikonomi yo fhambanaho zwi vhidziwa u fhambana ha phothifolio nahone ndi iṅwe ya pulane ya vhubindudzi hune ha thusiwa vhone u fhungudza u vha khomboni. Musi khamphani nthihi ya sa shuma zwavhuḓi, iṅwe khamphani kha phothifolio yavho ya shuma zwavhuḓi. dzi a tikana nahone dzi a thusa u thivhela ndozwo khulwane kha phothifolio yavho.

Arali vha tshi khou ṱoḓa u fhaṱa lupfumo nga kha tshifhinga tshilapfu, phothifolio yo fhambanaho ya mikovhe i nga vha nḓila yavhuḓi nga maanḓa.

**Vhaṱhogomele:** musi ‘burokara’ i tshi khou shumiswa na u ḓivhea kha khasitama dza masheleni, teo ‘mushumi o tendelwaho kha fhethu ha maraga’ ḽi shumisiwa kha Mulayo wa Maraga wa zwa Masheleni (FMA) u ḓisa teo na u tshimbilelana na zwiimo zwa dzitshaka.

**Khombo ya thengiselano kha inthanethe**

1. **Vhafhuri:** Vhufhura vho thoma u zwi ṱalifhela nahone nga vhunzhi zwi a konḓa u zwi fhambanyisa vhukati ha zwikhala zwavhukuma zwa vhubindudzi na vhufhura. U shumisa burokara o tendelwaho ane a swikelela mafhungo are hone a thengiselano nga inthanethe na u pfesesa sekithara ya zwa masheleni zwi fhungudza u vha khomboni havho kha u xeletshelwa nga vhubindudzi havho nga kha vhufhura.
2. **Luvhilo:** Luvhilo na u leluwa zwi rengiswa sa zwivhuya zwa pulatifomo ya thengiselano ya didzhithaḽa; izwi zwi engedza khombo ya u dzhia tsheo dza vhubindudzi dzi si dzavhuḓi kana u bindudza ho kalulaho. Vhunzhi ha pulatifomo dzi vha fha nḓila ya u vhea phimo kha akhaunthu yavho sa nḓila ya u langula zwine vha nga renga na vhugai ine vha nga bindudza..

Ndi zwa ndeme u shumisa mushumisi o tendelwaho kha pulatifomo ya thengiselano we phasa mulingo wo u langulwaho nga vha South African Institute of Stockbrokers (SAIS) *(Tshiimiswa tsha Dziburokara dza Afurika Tshipembe)*.

1. Zwine vha fanela u zwi ḓivha sa mufaramikovhe

Sa muṋe wa mukovhe, kana mufaramukovhe, vha fanela u ḓivha na u pfesesa zwi tevhelaho:

1. **U kovhekana kha mbuelo na kha ndozwo ya khamphani:** Musi khamphani dzi re kha mutevhe dza ita mbuelo, dzi nga khetha nḓila nthihi kha mbili. Dzi nga bindudza hafhu mbuelo kha khamphani kana vha dzhia tsheo ya u badela mbadelamikovhe kha vhaṋe vha mikovhe yo ḓoweleaho. Sa mufaramukovhe, a vha na mulomo kha phesenthe ya mbuelo ine ya badelwa kana khamphani i badela mbadelamikovhe. Tsheo idzo dzo itwa nga khoro ya vhalanguli khamphani. Naho zworalo, arali khamphani i sa khou badela mbadelamikovhe ngauri i khou ṱoḓa lambedza nyaluwo ya bindu, ndeme ya mukovhe kanzhi nga nḓowelo dzi a engedzea kha zwiitei zwiṅwe na zwiṅwe. Arali khamphani ya bvelaphanḓa nga tshinyalelo ya ndozwo kana i sa kovhekana mbuelo na vhafaramikovhe, i dzhena khomboni ya vhafaramikovhe vha tshi rengisa mikovhe yavho. Izwi zwi ḓo vhanga uri ndeme ya mikovhe (na vhubindudzi havho) hu fhungudzee.
2. **u dzhenelela kha muṱanganonyangaredzi wa ṅwaha nga ṅwaha (AGM) na nyito dza khamphani:** Sa mufaramukovhe, vha tshipiḓa tsha mulangi wa khamphani. Naho zworalo, izwi a zwi vha fhi tendelo ya matshimbidzele a ḓuvha na ḓuvha a khamphani. Vhafaramikovhe vhoṱhe vha na pfanelo ya u amba vhuḓipfi kha makumedzwa a ndeme ane a kwama khamphani, u fana na u ṱanganya na iṅwe khamphani kana u renga bindu ḽiṅwe. Sa mufaramukovhe o ḓoweleaho, vha nga takusa kana u vouthela kana u sa voutheli mafhungo kha AGM khamphani. Mufaramukovhe o ḓoweleaho ane o kundelwaho u dzhenela AGM a nga voutha nga imeiḽi kana afha muṅwe wa mufaramukovhe maanḓa a muvouthele vhuimoni hawe. Izwi zwi ḓivhiwa sa u imela u vouthela muṅwe. Pfanelo dza u voutha dzi tendelela vhafaramikovhe vhanzhi u voutha vha tshi bvisa miraḓo ya khoro ya vhalanguli na u thivha nga vhaṅwe.
3. **u swikelela kha mafhungo sa mufaramukovhe:** Mufaramikovhe vha na pfanelo ka mafhungo nga ha khamphani i faraho mikovhe vhare nayo. Khamphani dzi shumisa marifhi, vhudavhidzano ha eḽetroniki kana u founa na luṱingo u davhidzana mafhungo kha vhafaramikovhe. Khamphani dzire kha mutevhe wa maraga wa thengiso (sa tsumbo, JSE) vha humbelwa uri khamphani dzavho dzi ṱolwe muvhalelano (audited) na bveledza muvhigo wa ṅwaha nga ṅwaha u ambaho nga mishumo ya bindu na muvhigo wa masheleni wa ṅwaha wo fhiraho. Muvhigo uyu u fanela u fhiwa na vhafaramikovhe vha zwino na vha ḓa ho nṱha ha izwo u fhiwa na vha Financial Sector Conduct Authority (FSCA).
4. **u pfukisela ha vhulangi ha vhuṋe:** Mikovh, kanzhi musi hu na vhane vha takalela u i renga (*liquid*) i nga shandukiswa u vha tshelede nga u ṱavhanya nga kha tshiimo tsho fanelaho. ‘Rengisa’ zwi amba musi hu na murengi o lugaho nahone a ṱoḓaho u renga mikovhe musi murengisa a khou rengisa; nga maṅwe maipfi, zwo leluwa u shandukisa mikovhe i vhe tshelede. Na zwo fhambanyaho ndi ngoho – u sa rengisea (*illiquid*) zwi amba uri vha nga si kone u rengisa mikovhe nga kha mutengo une vha u ṱoḓa ngauri a hu na murengi itsho tshifhinga. U rengisa na u renga mikovhe ya khamphani ire kha mutevhe zwi nga bvelela fhedzi nga u shumisa maraga yo tendelwaho nga vhuvhili ha FSCA na Prudential Authority (PA), nga kha mushumisi o tendelwaho kha pulathifomo ya maraga (pulathifomo idzo dzo leluwa dzi tou vha munango wa khamphani une wa fara ḽaisentse ya muburokara).
5. Zwivhuya zwa u renga mikovhe
6. **khombo dzo fhungudzeaho:** Maraga u re mulayoni u fana na JSE u shuma vhukati ha tshiimo tsha masheleni a langulwaho nga maanḓa. izwi zwi amba uri khamphani dzi fanela u tevhedzela mutevhe wa zwi ṱoḓeaho phanḓa ha musi vha tshi tendelwa u ṅwalisa na lini thengiselano ya mikovhe nga kha maraga. Sisiteme iyi ya ndangulo i sika maraga u shumeaho na u ita mitengo hu vhe khagala. Izwi, khathihi na ṱhoḓea dza murengi, zwi ita mutengo wa mukovhe uri vha ḓivhe arali vha tshi khou badela nga kha mutengo wa maraga wa mukovhe wavho na u bindudza kha khamphani ya vhukuma. Thengiselano ya mukovhe i vha tendela vhone kha tshikhala tsha u bindudza kha khamphani dzo fhambanaho na kha sekithara dzo fhambanaho dza ikonomi. Iyi ndi nḓila yavhuḓi ya u ita vhubindudzi havho hu vhulungea (hu si u kanganyisea nga ndozwo ya musudzuluwo wa maraga).
7. **U leludza:** Sekithara ya zwa masheleni yo ṱanganedza thekhinoḽodzhi, izwi zwi ita uri zwi leluwe kha vhafaramikovhe na vhabindudzi vhaṅwe kha u swikelela mafhungo nga mikovhe na maraga. Thekhinoḽodzhi yo ita hafhu uri hu leluwe u renga na u rengisa mikovhe. Mikovhe yo leluwa u i bvisa kha vhubindudzi (u visa tshelede yavho), izwo ndi zwa ndeme arali vha tshi khou ṱoḓa tshelede yavho nga u ṱavhanya.
8. **U fhaṱa lupfumo:** ngauri mitengo ya mikovhe iya takuwa na u wa tshifhinga tshoṱhe, mikovhe i fanela u sedzwa sa vhubindudzi ha tshifhinga tshilapfu. Kha tshifhinga tshilapfu, phothifolio ya mikovhe yo rengiwaho ubva kha khamphani dza tshivhalo (phothifolio dzo fhambanaho) ndi nḓila yavhuḓi ya fhaṱa lupfumo u fhira maitele maṅwe na maṅwe a vhubindudzi. Vhafaramikovhe vha wana mbuelo nga kha nḓila mbili: kha kha mbadelamikovhe kana ubva kha mbuelo yo waniwaho musi hu tshi rengiswa mikovhe musi ndeme yo engedzedzea.
9. **Khombo ya u renga mikovhe**

Hu na dzi khombo, nahone zwifhinga zwiṅwe hu na khombo khulwane, nga nṱhani ha u langa mikovhe. Zwi a konadzea u xeletshelwa nga vhubindudzi hoṱhe kha khamphani. Arali khamphani ya sa shuma zwavhuḓi (i ita ndozwo), vhabindudzi vha ḓo rengisa mikovhe yavho, zwine zwa isa mutengo wa mukovhe fhasi, na ndeme ya vhubindudzi havho.

Arali vha tshi rengisa mukovhe musi mutengo u fhasi, vha nga xeletshelwa nga vhubindudzi havho ha u thoma (vha wana tshelede ṱhukhu u fhiriwa nga ya u thoma kha vhubindudzi ha u renga mikovhe iyo). Arali vha kundelwa u xeletshelwa vhubindudzi havho, ndi hone mushumi o tendelwaho wa pulathifomo ya maraga a nga vha thusa vhone kha u bindudza kha zwibveledzwa zwiṅwe zwa masheleni.

Khombo dziṅwe dzi katela:

1. **vhafaramikovhe wo ḓoweleaho vha nga badelwa murahu:** Arali khamphani ya laṱetshelwa nga bindu, South African Revenue Service (SARS) (Tshumelo ya zwa Muthelo ya Afrika Tshipembe), vhashumi, vhaṋe vha mikovhe i takalelwaho na vhokolodisi vha badelwa u thoma. Vhafaramikovhe wo ḓoweleaho vha fanela u kovhana baḽantsi yo salaho, arali i hone. Nga u bindudza kha khamphani dzo fhambanaho na kha sekithara yo fhambanaho ya ikonomi, vha nga fhungudza xeletshelwa nga vhubindudzi havho arali iṅwe ya khamphani ine vha langa mikovhe ya vha na ndozwo kana ya valwa.
2. **Urenga mikovhe fhedzi vha tshi pfesesa khombo:** Mitengo ya mikovhe i ya takuwa na u wa muthethe nga muthethe (izwi zwi ḓivhea sa ‘tshayavhudziki’). Mushumisi are na tshenzhemo o tendelwaho kha pulatifomo ya thengiselano a nga ṋetshedza ngeletshedzo musi tshifhinga tsho swika tsha u rengisa kana u bvelaphanḓa na mikovhe yavho. Vha ṱhogomele u ‘ḓivha tshifhinga tsha khwine tsha maraga’ na u lingedza u vumba vhumatshelo ha musudzuluwo wa mutengo wa maraga. Zwiitei zwa shango dzi nga vha na nyito khulwane kha ndeme ya mutengo. U wa ha maraga nga 2008 ro vhona vhabindudzi shango nga vhuphara vha tshi xeletshelwa nga dzirannda dza biḽioni, ngeno dwadze ḽa Covid-19 naḽo ḽo ḓisa nyito mmbi kha vhubindudzi.
3. **Naa ndi wana hani mushumisi o tendelwaho kha pulatifomo ya maraga?**

Kha vhathu vhaṅwe, u renga mikovhe zwo no vha shanduka u vha nḓowelo ya ḓuvha nga ḓuvha ya vhubindudzi kana dzangalelo ḽo khetheaho. Vhaṅwe vhaṋe vha shaya vhukoni, dzangalelo kana tshifhinga tsha u ita ṱhoḓisiso yavho, kana u fhaṱa na u langula phothifolio, vha fanela u ṱoḓa u ṱangana na mushumisi o tendelwaho kana mueletshedzi wa zwa masheleni. Mushumi uyu wa phurofeshinaḽa a nga vha thusa u ita kha u dzhia tsheo yo khwaṱhaho ya vhubindudzi hu ne shumela ṱhoḓea dzavho na mugaganyagwama..

Zwiya nga mushumo we vha vhafha, mushumisi o tendelwaho a nga nanga, u renga na u rengisa mikovhe o imela vhone, kana vha nga laela uri a vha rengisela kha mikovhe ya ine vha i takalela.

**Vhuḓifhinduleli vhu si na mikano** i tendela mushumi o tendelwaho u ita thengiso, u renga kana u rengisa mikovhe kha akhaunthu ya mubindudzi hu si na thendelo ya mubindudzi.

Akhaunthu **ya vhuḓifhinduleli vhu songo fhelelaho** ndi iṅwe ya ine vhabindudzi vha dzhia tsheo kha zwine vha vhambadza nga murahu ha u wana ngeletshedzo ubva kha mushumisi o tendelwaho we a ṱola tshiimo tshavho tsha masheleni na Zwipikwa zwa vhubindudzi. Vha songo sia tshiṅwe na tshiṅwe mushumisi o tendelwaho u sa hangwa uri ndi tshelede yavho ine ya khou bindudziwa. Vha lingedze u guda zwinzhi nga ha siangane ya zwa masheleni kha khamphani yeneyo (arali i tshi khou ita mbuelo kana ndozwo?), vhu languli ha khamphani, na uri ndi ngoho i kha mutevhe wa miṅwe kha maraga.

Musi vha tshi thoma, vha tendelele miḽoro yavho ya masheleni na konḓelela khombo zwi vha dededze kha tsheo dzine vha dzi dzhia.

Vha tendele mushumisi o tendelwaho kana mueletshedzi wa zwa masheleni a vha range kha tsheo idzi, nga maanḓa kha arali vha si na tshenzhemo na nḓivho ya vho makone ya u ḓiitela vhone vhaṋe. vha vhudzise mbudziso nnzhi u ḓigudisa uri vha pfesese zwibvelelaho kha maraga na, na kha vhubindudzi havho.

**Zwa ndeme:** vha ṱole na FSCA uri muthu kana khamphani vho ifhaho vhuḓifhinduleli ha u renga na u rengisa mikovhe vhuimoni havho ndi mushumisi o tendelwaho kha pulatifomo ya maraga une vha u takalela.

1. Maraga kha Afurika Tshipembe

Mikovhe ire kha mutevhe i nga rengisea kha maraga wa thengiso. Mikovhe miṅwe, nga maanḓa ya dzikhamphani ṱhukhu dzine a dzo ngo swikelela ṱhoḓea u ṅwaliswa kha pulatifomo ya maraga, dzi nga rengiswa hukati ha vhathu vhavhili kha ‘thengisamikovhe tshayandaulo’ (OTC) vhuimoni ha uri i ṋetshedzwe kha thengiso ya maraga wa muvhuso.

Maraga ire kha mutevhe i ṱalutshedzwa nga Mulayo wa Maraga wa zwa Masheleni wa vhu 19 wa 2012, u fana na mikovhe, dzibondo, tshikolodo tsha tshifhinga tshilapfu, na zwiṅwevho, zwi a rengiswa kha maraga wa thengiso. Maraga u tendela vhabindudzi vha tshi renga na u rengisa mikovhe ya khamphani dzo fhambanaho dzo ṅwaliswaho kha pulatifomo i langulwaho ya eḽetroniki. Ndi zwa ndeme u humbula uri a si zwi shumiswa zwoṱhe zwa masheleni, u fana na tshishumiswa tsha maraga wa masheleni sa tsumbo zwi rengiswa kha maraga.

Nga murahu ha u vusuludzwa ha Mulayo wa Tshumelo dza Maraga wa vhu 36 wa 2004, FMA yo ḓivhiswa lwa tshiofisi. FMA i bveledza muṱaṱisano kha sekithara ya zwa masheleni, i pikaho u lingana vhukati mudzheneleli wa maraga na maitele a vhubindudzi. Zwino hu na mimaraga miṱhanu ire na ḽaisentse Afurika Tshipembe – JSE, A2X, ZAR X, EESE na 4AX – iṅwe na iṅwe ina maitele ayo a u shumisa bindu.

**JSE** i ṋetshedza mimaraga ya masheleni miṱanu, ine ya vha:

• dziikhwithi

• tshishumiswa tsha masheleni

• tshishumiswa tsha masheleni a shango

• tshishumiswa tsha tshivhambadzwa

• tshimushiswa tsha phimo ya nzwalelo

Nga 2003, JSE yo ṋetshedza maraga wo sielisana, **AltX,** kha mutevhe muṱuku na wa vhukati, ha tevhela nga **Yield-X** nga 2020, zwishumiswa zwa phimo ya nzwalelo na tshelede ya shango.

1. **FSCA i tsireledza vhabindudzi**

FSCA yo fhiwa maanḓa u gudisa na tsireledza vhabindudzi. Vhuḓifhinduleli ha Khethekanyo ya Vhuḓifari ha Maraga ndi u lavhelesa na u linda themamveledziso ya maraga. Themamveledziso ya maraga na Muhasho wa Maraga wa OTC u na vhuḓifhinduleli ha u ḽaisentsa na ndavheleso ya themamveledziso ya maraga u fana na u ḽaisentsa pulatifomo dza maraga, mbulungelo ya vhukati ya zwishumiswa zwa u vhulunga, na bannga dza u vhofholola zwikolodoni u fana na Strate (Pty) Limited, na JSE Clear (Pty) Limited.

FMA i ita ṋetshedzo ya maraga, vhukati ya zwishumiswa zwa u vhulunga, na na bannga dza u vhofholola zwikolodoni (nga u angaredza zwi vhidziwa themamveledziso ya maraga). FMA i ita ṋetshedzo ya themamveledziso ya maraga dzine dza shuma sa madzangano o ḓiimisaho (self-regulatory organisations (“SROs”) u langa na kana u lavhelesa miraḓo yayo. SRO, u fana na maraga wa thengiselano yo tendelwa vhea khombetshedzo ya ndangulo na milayo kha miraḓo yayo.

Sa izwi SRO, maraga u fanela u tevhedzela Mulayo wa Zwikimu zwa Mupfumedzanyi wa Tshumelo dza zwa Masheleni (FSOSA) une wa ḓadzisa ḽeyara ya tsireledzo ya vhabindudzi. Milayo iyi i tendela Mupfumedzanyi wa Vhaṋetshedzi vha Tshumelo ya zwa Masheleni (Ombudsman for Financial Services Providers) (FAIS Ombud) u shuma sa tshipiḓa tsha ndeme kha u sa anḓana vhukati ha vhaṋetshedzi vha tshumelo dza zwa masheleni (FSPs) na dzikilaente.

1. **Zwiitisi zwi ṱoḓeaho u ita mbilaelo**

Mimaraga yoṱhe i langulwa nga FSCA, ine khwaṱhisedza uri vha tevhedzela milayo na ndaulo yo buliwaho nga mulayo. Arali vha sa i tevhedzeli milayo na ndaulo, vha na pfanelo ya u vhilahela.

**Vhuḓifari ha maraga hu ne ha nga swikisa kha mbilaelo**

* A songo tevhedzela kana o kundwa u tevhedzela ndaela yo ṋetshedzwaho nga mubindudzi, kana thendelano ifhio kana ifhio kana thendelano ya vhukati hawe na muraḓo yo itiwaho na murengi.
* A songo tevhedzela kana o kundelwa u tevhedzela FMA, milayo na ndaela dza maraga.
* A songo fhulufhedzea, na u ita zwithu nga u sa londa.
* A songo fara mubindudzi zwavhuḓi.

Vha humbule uri vhashumisi vhoṱhe vho songo tendelwaho vha ṱanganedziwa sa miraḓo ya maraga miṅwe na miṅwe. Arali vha tshi ṱoḓa u sedza zwauri phurofeshinaḽa yo nangiwaho yo tendelwaho u renga na u rengisa mikovhe, vha nga kwamana na maraga yo fanelaho kana FSCA u wanulusa. Nga u tendelela FSPs, FSCA i vha thusa u bvelaphanḓa nga u fulufhedzea kha sekithara ya zwa masheleni.

Arali vha na mbilaelo zwi tshi yelana na vhubindudzi havho kana u renga/rengisela mikovhe, vha fanela u tevhedzela maitele one a dzimbilaelo.

1. Mbilaelo dzi rumelwa hani kha FSCA

Maraga na mupfumedzanyi o fanelaho u fanela u fhiwa tshikhala tsha u tandulula mbilaelo yavho. Arali vha songo fushea nga mvelelo dza mbilaelo yavho, vha nga rumela mbilaelo yo dodombedzwaho nga u to ṅwalela kha FSCA.

**Mbilaelo dzi nga rumelwa kha FSCA nga nḓila dzi tevhelaho:**

* Vha ḓadze fomo ya mbilaelo i re kha khomphywutha kha webusaithi ya FSCA : [www.fsca.co.za](http://www.fsca.co.za)
* Vha rumele imeiḽi ya mbilaelo yavho kha [complaints@fsca.co.za](mailto:complaints@fsca.co.za)
* Arali vha si na ngoho vha nga imeiḽela kha [info@fsca.co.za](mailto:info@fsca.co.za) kana [enquiries@fsca.co.za](mailto:enquiries@fsca.co.za) kha mbudziso dza nnyi na nnyi.
* Vha ṅwalele vhurifhi kha: Manager: Complaints, Query and Resolution, P. O. Box 35655, Menlo Park, Pretoria 0102.
* Vha rumele mbilaelo nga fekisi kha Manager: Complaints, Query and Resolution on 012 346 6941.

**Hu ṱoḓea mafhungo afhio o fanelaho musi u tshi ita mbilaelo**

Vhavhilaeli vha tea u ṋetshedza FSCA nga:

* dzina na tshifani zwa muvhilaeli
* zwidodombedzwa zwa vhukwamani (hu tshi katelwa aḓirese ya poswo, nomboro ya luṱingo, nomboro ya fekisi na aḓirese ya e-meiḽi na tshiṅwe na tshiṅwe tshine tsha vha tsho tea)
* zwidodombedzwa nga vhuḓalo zwa mbialelo kana tshililo
* khophi dza maṅwalo maṅwe na maṅwe ane a tikedza mbilaelo
* dzina ḽa muṋetshedzi wa tshumelo dza zwa masheleni/muṋetshedzi wa tshibveledzwa/mueletshedzi wa masheleni o vhilaelwa ngae
* zwidodombedzwa zwa maga o no dzhiiwaho nga muvhilaeli malugana na u tandulula mbilaelo kana mvelelo

dza tshililo tsha kuitele ukwu

* mvelelo ine muvhilaeli a lavhelela u i ṱanganedza.

**Naa ndi ḓo zwi ḓivha hani mvelelo dza ṱhoḓisiso malugana dzi hani?**

FSCA i ḓo eletshedza muvhilaeli nga u tou ṅwala mvelelo dza ṱhoḓisiso malugana na u tandulula mbilaelo, i tshi fhelekedzwa nga tsheo.

**Vhukwamani ha u shumisea**

**Ndaulo ya Vhuḓifari ha Sekithara ya zwa Masheleni (Financial Sector Conduct Authority) (FSCA)**

U sedza uri FSP kana mueletshedzi wa zwa masheleni o tendelwa u vha rengisela zwibveledzwa zwa masheleni na tshumelo, na zwibveledzwa zwine vha nga rengiselwa zwone, vha nga kwamana na FSCA.

**Senthara ya Luṱingo:** 0800 20 3722 (FSCA)

**Switchboard:** 012 428 8000

**Nomboro ya Fekisi:** 012 346 6941

**Imeiḽi:** Info@fsca.co.za / enquiries@fsca.co.za

**Webusaiti:** www.fsca.co.za

**Aḓirese ya fhethu:**

Riverwalk Office Park, Block B,

41 Matroosberg Road, Ashlea Gardens,

Pretoria, South Africa 0081

**Aḓirese ya poswo:**

P.O. Box 35655, Menlo Park, Pretoria, 0102

**Webusaiti:** [www.fsca.co.za](http://www.fsca.co.za)

**Muhasho wa Pfunzo dza zwa Vharengi (CED) wa FSCA**

U wana mafhungo nga vhuḓalo a pfunzo ya murengi wa masheleni, vha kwame CED ya FSCA:

**Imeiḽi:** CED.Consumer@fsca.co.za

**Webusaiti:** www.fscamymoney.co.za

**Mupfumedzanyi wa Vhaṋetshedzi vha Tshumelo dza zwa Masheleni (Ombud for Financial Services Providers) (FAIS Ombud)**

Vha na mbilaelo na muṋetshedzi wa tshibveledzwa kana mueletshedzi wa masheleni? Kha vha kwamane na FAIS Ombud u wana thuso ya mahala.

**Sharecall:** 086 066 3247

**Switchboard:** 012 762 5000

**Imeiḽi:** info@faisombud.co.za

**Aḓirese ya poswo:**

P.O Box 74571, Lynnwood Ridge 0040

**Aḓirese ya fhethu:**

Kasteel Park Office Park, Orange Building, 2nd Floor, 546 Jochemus Street, Erasmus Kloof, Pretoria, 0048

**Webusaiti:** www.faisombud.co.za

© 2020 FSCA

**KHANEDZO *(DISCLAIMER)***

*Mafhungo haya a wanaleaho kha tshibugwana itshi tsha mafhungo o ṋetshedzwaho nga Ndaulo ya Vhuḓifari ha Sekithara ya zwa Masheleni (FSCA) ndivho hu ya u wana mafhungo fhedzi. Mafhungo haya ha iti tsivhudzo ya mulayo, ya phurofeshinaḽa, kana ya zwa masheleni. Arali ndondolo iṅwe na iṅwe wo itiwa nga khwaṱhisedza zwa uri izwi zwi re ngomu zwi na ndeme a zwi na vhukhakhi, FSCA a yi ṋetshedzi pfufhedziso, u ḓivhofha kana waranthihi nga nḓila iyi nahone a i ṱanganedzi mulandu u fhio na u fhio wa mulayo na vhuḓifhinduleli ha zwi re nga ngomu kana ngoho ya mafhungo o ṋetshedzwaho, kana tshinyalelo iṅwe na iṅwe kana ndozwo yo vhangwaho u bva kha vhuṱumanyi ho livhaho na hu songo livhaho zwi tshi yelana na u fulufhela ha u shumiswa a mafhungo ayo. Nga nnḓa ha musi zwo bulwa nga iṅwe nḓila, nzivhanyedziso ya mafhungo oṱhe a langwa nga FSCA. A hu na tshipiḓa tsha tshibugwana hetshi tsha mafhungo tshine tsha nga gandiswa nahone kana u pfukiselwa kana u shumiswa nahone kana u itwa uri tshi wanalea nga nḓila ya iṅwe na iṅwe kana kha midia muṅwe na muṅwe nga nnḓa ha musi hu na thendelo yo tou ṅwaliwa u thoma yo wanwaho u bva kha Ofisini ya Khoro Khulwane ya Ndaulo ya FSCA.*